
22 Φεβρουάριου 2019 


ΤΕΥΧΟΣ ΤΕΤΑΡΤΟ 


Αρ 


. Φύλλου 58 


ΔΙΑΤΑΓΜΑΤΑ 

Έγκριση ττολεοδομικής μελέτης περιοχής Β' κα¬ 
τοικίας σε εκτάσεις ιδιοκτησίας του «Παραθεριστι- 
κού Οικοδομικού Συνεταιρισμού Εμπόρων Νομού 
Ηρακλείου Συν.Π.Ε.» στη θέση «Νησά - Αγοραστή» 
Μιλάτου της Δημοτικής Ενότητας Βραχασίου του 
Δήμου Αγίου Νικολάου (Ν. Λασιθίου) και επικύρω¬ 
ση καθορισμού οριογραμμών ρέματος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 .Τις διατάξεις του άρθρου 24 του ν. 2508/1997 «Βιώ¬ 
σιμη οικιστική ανάπτυξη των πόλεων και οικισμών της 
χώρας και άλλες διατάξεις» (Α' 124). 

2. Τ ις διατάξειςτων άρθρων 152 (παρ. 1 και 2), 153 (παρ. 1, 
2 και 3), 154,160 (παρ. 1 και 2) και 161 (παρ. 1) του Κώδικα 
Βασικής Πολεοδομικής Νομοθεσίας που κυρώθηκε με το 
άρθρο μόνο του από 14.7.1999 π.δ. (Δ' 580). 

3. Τις διατάξεις των άρθρων 7,11,12,14,15,19 και 31 
(παρ. 1) του ν. 4067/2012 «Νέος Οικοδομικός Κανονισμός» 
(Α' 79), όπωςτα άρθρα 7,11,12,15 και 19 τροποποιήθη¬ 
καν με το άρθρο 20 του ν. 4258/2014 «Διαδικασία Ορι- 
οθέτησης και ρυθμίσεις θεμάτων για τα υδατορέματα - 
ρυθμίσεις Πολεοδομικής νομοθεσίας και άλλες διατά¬ 
ξεις» (Α' 94) και το άρθρο 7 του ν. 4315/2014 «Πράξεις 
εισφοράς σε γη και σε χρήμα - Ρυμοτομικές απαλλοτρι¬ 
ώσεις και άλλες διατάξεις» (Α' 269) και όπως η παρ. 1 του 
άρθρου 31 αντί καταστάθηκε με την παρ. 2 του άρθρου 
62 του ν. 4280/2014 (Α' 159). 

4. Τις διατάξεις του άρθρου 26 του ν. 4280/2014 «Πε¬ 
ριβαλλοντική αναβάθμιση και ιδιωτική πολεοδόμηση 
- Βιώσιμη οικιστική ανάπτυξη, Ρυθμίσεις δασικής νομο¬ 
θεσίας και άλλες διατάξεις» (Α' 159). 

5. Τις διατάξεις των παρ. 1, 2 και 3 του άρθρου 6 του 
ν. 880/1979 (Α' 58), όπως η παρ. 3 συμπληρώθηκε με το 
άρθρο 6 (παρ. 1 γ) του ν. 2052/1992 (Α' 94) και αντικατα- 
στάθηκε με το άρθρο 5 του ν. 3010/2002 «Εναρμόνιση 
του ν. 1650/1986 με τις οδηγίες 97/11 Ε.Ε. και 96/61 Ε.Ε., 
διαδικασία οριοθέτησης και ρυθμίσεις θεμάτων για τα 
υδατορέματα και άλλες διατάξεις» (Α' 91) καθώς και τις 
διατάξεις των άρθρων 3 και 9 του ν. 4258/2014 (Α' 94). 

6. Τις διατάξεις του π.δ. 59/2018 «Κατηγορίες και πε¬ 
ριεχόμενο χρήσεων γης» (Α' 114) και ειδικότερα των 
άρθρων 2 και 3 αυτού. 


7. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
(Α' 98). 

8. Την 25291/25-6-2003 απόφαση της Υπουργού 
Περιβάλλοντος, Χωροταξίας και Δημοσίων Έργων 
«Έγκριση Περιφερειακού Πλαισίου Χωροταξικού Σχε- 
διασμού και Αειφόρου Ανάπτυξης Περιφέρειας Κρήτης» 
(Β' 1486). 

9. Την 171555/18-3-2014 απόφαση του Υπουργού 
Περιβάλλοντος, Ενέργειας και Κλιματικής Αλλαγής 
«Έγκριση Περιβαλλοντικών Όρων (ΑΕΠΟ) του έρ¬ 
γου που αφορά στην ιδιωτική πολεοδόμηση έκτασης 
628.559,39 γπ 2 ως Περιοχής Ειδικά Ρυθμιζόμενης Πολε¬ 
οδόμησης (Π.Ε.Ρ.ΠΟ.) προς εξυπηρέτηση παραθεριστι- 
κής κατοικίας, καθώς και στην κατασκευή των βασικών 
δικτύων υποδομής, στη θέση "ΝΗΣΑ - ΑΓΟΡΑΣΤΗ"της 
πρώην Κοινότητας Βραχασίου Μιλάτου Λασιθίου και 
νυν Δήμου Αγίου Νικολάου Π.Ε Λασιθίου της Περιφέ¬ 
ρειας Κρήτης, ιδιοκτησίας του Παραθεριστικού Οικο¬ 
δομικού Συνεταιρισμού Εμπόρων Νομού Ηρακλείου» 
(ΑΔΑ: ΒΙΞ90-30Δ). 

10. Την 26872/13-6-2008 απόφαση του Υφυπουρ¬ 
γού Περιβάλλοντος, Χωροταξίας και Δημοσίων Έργων 
«Έγκριση γενικών κατευθύνσεων ειδικά ρυθμιζόμενης 
πολεοδομικής δραστηριότητας (Π.Ε.Ρ.Π.Ο.) ιδιοκτητών 
γης στην εκτός σχεδίου πόλεως και εκτός οικισμών προ 
του 1923 καθώς και εκτός οικισμών μέχρι 2.000 κατοί¬ 
κους περιοχή στο Νομό Λασιθίου» (ΑΑΠ 284). 

11. Την 886/619/21-4-2003 απόφαση του Γενικού Γραμ¬ 
ματέα Περιφέρειας Κρήτης «Ανάκληση της 1898/26.6.2002 
απόφασηςτου Γενικού Γραμματέα Περιφέρειας Κρήτης και 
επικύρωση οριογραμμών ρέματος στην θέση Νησά - Αγο¬ 
ραστή Μιλάτου του Οικοδομικού Συνεταιρισμού Εμπόρων 
Ηρακλείου» (Δ' 469). 

12. Την 2821/10-9-2012 απόφαση του Γενικού Γραμ¬ 
ματέα Αποκεντρωμένης Διοίκησης Κρήτης «Έγκριση 
Σχεδίου Χωρικής και Οικιστικής Οργάνωσης Ανοικτής 
Πόλης (ΣΧΟΟΑΠ) του τέως Δήμου Νεάπολης και τέως 
κοινότητας Βραχασίου [σήμερα Δημοτικών Ενοτήτων 
του Δήμου Αγ. Νικολάου]» (ΑΑΠ 383). 

13. Το αριθμ. 108487/24-12-2008 έγγραφο της Ειδικής 
Υπηρεσίας Περιβάλλοντος - Τμήμα Β' του Υπουργείου 
Περιβάλλοντος, Χωροταξίας και Δημοσίων Έργων "Γνω¬ 
μοδότηση για τη «Χορήγηση βεβαίωσης κατά την παρ. 6 
του άρθρου 24 του ν. 2508/1997» για την οικιστική άξιο- 

ποίηση (Οικοδομικός Συνεταιρισμός) έκτασης περίπου 
637,00 στρεμμάτων, στη θέση «ΝΗΣΑ - ΑΓΟΡΑΣΤΗ» στο 
Τοπικό Διαμέρισμα Μιλάτου, της κοινότητας Βραχασίου 
του Νομού Λασιθίου, ιδιοκτησίας του Οικοδομικού Συ¬ 
νεταιρισμού Εμπόρων Νομού Ηρακλείου, για την εξυπη¬ 
ρέτηση χρήσεων παραθεριστικής κατοικίας". 

14. Το αριθμ. 44410/13-10-2011 έγγραφο της Διεύθυν¬ 
σης Πολεοδομικού Σχεδιασμού -Τμήμα Β' του Υπουρ¬ 
γείου Περιβάλλοντος Ενέργειας και Κλιματικής Αλλαγής 
«Χορήγηση βεβαίωσης βάσει της παρ. 6 του άρθρου 24 
ν. 2508/1997 για πολεοδόμηση εκτάσεων δύο (2) τμη¬ 
μάτων (Τμήμα Α: εμβαδού 576.148,69 τ.μ και Τμήμα Β: 
εμβαδού 52.410,70 τ.μ) συνολικού εμβαδού 628.559,39 
τ.μ. περίπου, ιδιοκτησίας"ΠΑΡΑΘΕΡΙΣΤΙΚΟΥ ΟΙΚΟΔΟΜΙ¬ 
ΚΟΥ ΣΥΝΕΤΑΙΡΙΣΜΟΥ ΕΜΠΟΡΩΝ ΝΟΜΟΥ ΗΡΑΚΛΕΙΟΥ" 
στη θέση «Νησά - Αγοραστή» περιοχής Μιλάτου, Δήμου 
Αγ. Νικολάου Περιφερειακής Ενότητας Λασιθίου». 

15. Το αριθμ. 1084/9-3-2015 έγγραφο του Πράσινου 
Ταμείου. 

16. Το αριθμ 26649/1 -6-2017 έγγραφο της Διεύθυνσης 
Περιβαλλοντικής Αδειοδότησης- Τμήμα Δ' του Υπουρ¬ 
γείου Περιβάλλοντος και Ενέργειας. 

17. Τα αριθμ. 28781/23-6-2017 και ΥΠΕΝ/ΔΠΟΛΣ/ 
66811/2252/18-10-2018 έγγραφα της Διεύθυνσης Πο- 
λεοδομικού Σχεδιασμού του Υπουργείου Περιβάλλοντος 
και Ενέργειας. 

Ιδ.Την αριθμ. 54/2015 γνωμοδότηση και την 139/2016 
απόφαση του Δημοτικού Συμβουλίου Δήμου Αγίου Νι¬ 
κολάου (Ν. Λασιθίου). 

19. Την αριθμ. 289/29-2-2016 συμβολαιογραφική 
πράξη «Δηλωτικό Παραχώρησης Άνευ Ανταλλάγματος 
Κοινοχρήστων και Κοινωφελών Χώρων (π.δ. 93/1987)» 
της Συμβολαιογράφου Ηρακλείου Ειρήνης Γερακιανάκη 
περί παραχώρησης στο Δήμο Αγίου Νικολάου των κοι¬ 
νοχρήστων, κοινωφελών και ειδικών χρήσεων χώρων. 

20. Την αριθμ. 58/συν. 9η/8-10-2014 γνωμοδότηση 
του Κεντρικού Συμβουλίου Πολεοδομικών θεμάτων και 
Αμφισβητήσεων (ΚΕ.ΣΥ.ΠΟ.Θ.Α.). 

21. Το γεγονός ότι από τις κανονιστικές διατάξεις του 
παρόντος διατάγματος δεν προκαλείται δαπάνη σε βά¬ 
ρος του κρατικού προϋπολογισμού και του προϋπολο¬ 
γισμού του οικείου ΟΤΑ. 

22. Τις αριθμ. 99/2018 και 230/2018 γνωμοδοτή¬ 
σεις του Συμβουλίου της Επικράτειας, με πρόταση του 
Υπουργού Περιβάλλοντος και Ενέργειας, αποφασίζουμε: 

Άρθρο 1 

Επικυρώνεται ο καθορισμός των οριογραμμών του 
ρέματος, που βρίσκεται σε έκταση ιδιοκτησίας του «Πα- 
ραθεριστικού Οικοδομικού Συνεταιρισμού Εμπόρων Νο¬ 
μού Ηρακλείου Συν.Π.Ε.» στη θέση «Νησά - Αγοραστή» 
Μιλάτου της Δημοτικής Ενότητας Βραχασίου του Δήμου 
Αγίου Νικολάου (Ν. Λασιθίου), όπως οι οριογραμμές αυτές 
θεωρήθηκαν και φαίνονται με τις συντεταγμένες των κο¬ 
ρυφών τους στο διάγραμμα του άρθρου 2 του παρόντος. 

Άρθρο 2 

Εγκρίνεται το πολεοδομικό σχέδιο περιοχής Β' κατοι¬ 
κίας σε έκταση συνολικού εμβαδού 628.559,39 τ.μ. και 


ειδικότερα στοΤμήμα Α εμβαδού 576.148,69 τ.μ. και στο 
Τμήμα Β εμβαδού 52.410,70 τ.μ., ιδιοκτησίας του «Πα- 
ραθεριστικού Οικοδομικού Συνεταιρισμού Εμπόρων Νο¬ 
μού Ηρακλείου Συν.Π.Ε.» στη θέση «Νησά - Αγοραστή» 
ΜιλάτουτηςΔημοτικής Ενότητας Βραχασίου του Δήμου 
Αγίου Νικολάου (Ν. Λασιθίου), με τον καθορισμό οικοδο¬ 
μήσιμων χώρων, οδών, πεζοδρόμων, χώρων πρασίνου, 
πρασίνου και υπαίθριων αθλητικών εγκαταστάσεων, 
αθλητικών εγκαταστάσεων, παιδικής χαράς, εμπορικού 
κέντρου, στάθμευσης αυτοκινήτων, χώρου γραφείων 
συνεταιρισμού - πολιτιστικών - ιατρείου- εκπαίδευσης - 
πρόνοιας, εγκαταστάσεων βιολογικού καθαρισμού, 
εκκλησίας και πλατείας, όπως φαίνονται στα δύο (2) 
σχετικά πρωτότυπα διαγράμματα σε κλίμακα 1:1000, 
που θεωρήθηκαν από τον Προϊστάμενο της Διεύθυν- 
σηςΤοπογραφικών Εφαρμογών με την αριθμ. 800/2019 
πράξη του και που αντίτυπά τους σε φωτοσμίκρυνση 
συνδημοσιεύονται με το παρόν διάταγμα. 

Άρθρο 3 

Εγκρίνεται, όπως διατυπώνεται στα επόμενα άρθρα, 
ο πολεοδομικός κανονισμός της περιοχής, της οποίας 
το πολεοδομικό σχέδιο εγκρίνεται με το άρθρο 2 του 
παρόντος. 

Άρθρο 4 

Στους οικοδομήσιμους χώρους των Ο.Τ. που φαίνονται 
με το στοιχείο Α στα διαγράμματα του άρθρου 2 του 
παρόντος επιτρέπεται η χρήση μόνο κατοικίας. 

Άρθρο 5 

Στο πρόσωπο των οικοπέδων που βρίσκονται στα Τμή- 
ματα Α και Β της περιοχής, της οποίας το σχέδιο εγκρίνε- 
ται με το άρθρο 2 του παρόντος, επιβάλλεται προκήπιο 
πλάτους τεσσάρων (4,00) μέτρων, όπως φαίνεται στα 
διαγράμματα του ανωτέρω άρθρου 2. 

Άρθρο 6 

Α. Για τους οικοδομήσιμους χώρους (Ο.Τ. με το στοι¬ 
χείο Α) με χρήση μόνο κατοικίας της κατηγορίας (1) του 
άρθρου 2 του π.δ. 59/2018 (Α' 114), τα ελάχιστα όρια 
εμβαδού και προσώπου καθώς και οι λοιποί όροι και 
περιορισμοί δόμησης των οικοπέδων καθορίζονται ως 
εξής: 

1. Ελάχιστο πρόσωπο: δεκαπέντε μέτρα (15,00 μ.). 

2. Ελάχιστο εμβαδόν: τετρακόσια ενενήντα πέντε τε¬ 
τραγωνικά μέτρα (495 τ.μ.). 

3. Μέγιστο ποσοστό κάλυψης οικοπέδου: τριάντα τοις 
εκατό (30%) της επιφάνειας του. 

4. Συντελεστής δόμησης: 0,2424 με μέγιστο εμβαδόν 
δομημένης επιφάνειας εκατόν είκοσι τετραγωνικά μέτρα 
(120 τ.μ.) ανά μερίδα. 

5. Μέγιστος αριθμός ορόφων: δύο (2). 

6. Μέγιστο επιτρεπόμενο ύψος των ανεγερθησομέ- 
νων κτιρίων: επτά μέτρα και μισό (7,50 μ.), μετρούμενο 
από το οριστικά διαμορφωμένο έδαφος. Στο παραπάνω 
ύψος δεν συμπεριλαμβάνεται το ύψος της στέγης, η κα¬ 
τασκευή της οποίας είναι υποχρεωτική. 

Β. Για τους λοιπούς κοινόχρηστους- κοινωφελείς και 
ειδικών χρήσεων χώρους: 

1. Στους χώρους με χρήση «εμπορικό κέντρο» (Ο.Τ. 5, 
18,21,65, 70) επιτρέπεται η χρήση της κατηγορίας (10) 
του άρθρου 2 του π.δ. 59/2018. Στο Ο.Τ. 84 επιτρέπονται 
οι χρήσεις των κατηγοριών (10.1) και (10.2) του άρθρου 
3 του π.δ. 59/2018. Στους ανωτέρω χώρους τα ελάχιστα 
όρια εμβαδού και προσώπου καθώς και οι λοιποί όροι 
και περιορισμοί δόμησης καθορίζονται ως εξής: 

α. Μέγιστο ποσοστό κάλυψης: τριάντα πέντε τοις εκα¬ 
τό (35%) της επιφάνειας τους, 
β. Συντελεστής δόμησης: 0,125. 
γ. Μέγιστο επιτρεπόμενο ύψος των ανεγερθησομέ- 
νων κτιρίων: επτά μέτρα και μισό (7,50 μ.), μετρούμενο 
από το οριστικά διαμορφωμένο έδαφος. Στο παραπά¬ 
νω ύψος δεν συμπεριλαμβάνεται το ύψος της στέγης, η 
κατασκευή της οποίας είναι υποχρεωτική, σε ποσοστό 
τουλάχιστον 50% της συνολικής οριζόντιας προβολής 
των επικαλύψεων του κτιρίου. 

2. Στο χώρο με χρήση «γραφεία συνεταιρισμού-πολιτι- 
στικά - ιατρείο - εκπαίδευση - πρόνοια» (Ο.Τ. 85) επιτρέ¬ 
πονται οι χρήσεις των κατηγοριών (2), (3), (6), (8.1) και (11) 
του άρθρου 3 του π.δ. 59/2018. Στον ανωτέρω χώρο τα 
ελάχιστα όρια εμβαδού και προσώπου καθώς και οι λοι¬ 
ποί όροι και περιορισμοί δόμησης καθορίζονται ως εξής: 

α. Μέγιστο ποσοστό κάλυψης: σαράντα τοις εκατό 
(40%) της επιφάνειας του. 
β. Συντελεστής δόμησης: 0,3. 

γ. Μέγιστο επιτρεπόμενο ύψος των ανεγερθησομέ- 
νων κτιρίων: επτά μέτρα και μισό (7,50 μ.), μετρούμενο 
από το οριστικά διαμορφωμένο έδαφος. Στο παραπά¬ 
νω ύψος δεν συμπεριλαμβάνεται το ύψος της στέγης, η 
κατασκευή της οποίας είναι υποχρεωτική, σε ποσοστό 
τουλάχιστον 50% της συνολικής οριζόντιας προβολής 
των επικαλύψεων του κτιρίου. 

3. Σε τμήμα του χώρου με χρήση «αθλητικές εγκατα¬ 
στάσεις» (Ο.Τ. 39) και στους χώρους με χρήση «αθλητικές 
εγκαταστάσεις» (Ο.Τ. 86 και 87) επιτρέπεται η χρήση της 
κατηγορίας (4.1) του άρθρου 2 του π.δ. 59/2018. Στους 
ανωτέρω χώρους τα ελάχιστα όρια εμβαδού και προσώ¬ 
που καθώς και οι λοιποί όροι και περιορισμοί δόμησης 
καθορίζονται ως εξής: 

α. Μέγιστο ποσοστό κάλυψης: έξι τοις εκατό (6%) της 
επιφάνειας τους, 
β. Συντελεστής δόμησης: 0,04. 
γ. Μέγιστο επιτρεπόμενο ύψος των ανεγερθησομένων 
κτιρίων: πέντε μέτρα (5,00 μ.). 

4. Στο χώρο με χρήση «εκκλησία» (Ο.Τ. 83α) επιτρέ¬ 
πεται η χρήση της κατηγορίας (5) του άρθρου 2 του 
π.δ. 59/2018. Στον ανωτέρω χώρο τα ελάχιστα όρια 
εμβαδού και προσώπου καθώς και οι λοιποί όροι και 
περιορισμοί δόμησης καθορίζονται ως εξής: 

α. Μέγιστο ποσοστό κάλυψης: δέκα τοις εκατό (10%) 
τις επιφάνειας του. 
β. Συντελεστής δόμησης: 0,15. 
γ. Μέγιστο επιτρεπόμενο ύψος των ανεγερθησομέ- 
νων κτιρίων: δώδεκα μέτρα (12 μ.), μετρούμενο από το 
οριστικά διαμορφωμένο έδαφος και δεκαπέντε μέτρα 
(15 μ.) για το κωδωνοστάσιο. 

5. Στο χώρο με χρήση «εγκαταστάσεις βιολογικού κα¬ 
θαρισμού» (Ο.Τ. 89) καθορίζεται κόκκινο περίγραμμα για 


την ανέγερση των εγκαταστάσεών του, όπως φαίνεται 
στο διάγραμμα του άρθρου 2 του παρόντος. 

Γ. Επιπλέον των ανωτέρω καθορίζονται οι ακόλουθοι 
πρόσθετοι όροι δόμησης και μορφολογικοί περιορισμοί: 

1. Απαγορεύεται η κατασκευή κτιρίων σε υποστυλώ¬ 
ματα (πυλωτή). 

2. Επιβάλλεται η πρόβλεψη δύο (2) θέσεων στάθμευ¬ 
σης ανά κατοικία. 

3. Απαγορεύεται η κατασκευή συνεχούς περιμετρικού 
εξώστη. 

4. Επιτρέπεται η εγκατάσταση ηλιακών συλλεκτών 
μόνο εφόσον η συλλεκτική επιφάνεια ενσωματώνεται 
πλήρως στην επιφάνεια της στέγης, το δε δοχείο αποθή¬ 
κευσης να βρίσκεται στο εσωτερικό του κτιρίου. 

5. Απαγορεύεται η τοποθέτηση διαφημίσεων και δια¬ 
φημιστικών πινακίδων στις κατοικίες, στους ελεύθερους 
χώρους καθώς και στους πεζόδρομους. Επιτρέπεται 
μόνο η τοποθέτηση πινακίδων που πληροφορούν για 
τη θέση των λοιπών πλην κατοικίας χώρων και αφορούν 
στις δραστηριότητες του οικισμού. Οι πινακίδες ανα¬ 
γράφονται στην ελληνική γλώσσα. Σε περίπτωση που 
απαιτείται ξενόγλωσση πινακίδα τοποθετείται κάτωθεν 
της ελληνικής με μικρότερα γράμματα. 

6. Για οποιοδήποτε έργο στους κοινόχρηστους χώρους 
της έκτασης του Οικοδομικού Συνεταιρισμού απαιτείται η 
προηγούμενη έγκριση του Διοικητικού Συμβουλίου αυτού. 

7. Δεν επιτρέπεται η τοποθέτηση ατομικών κεραιών 
τηλεόρασης. Επιβάλλεται η εγκατάσταση κεντρικής κε¬ 
ραίας τηλεοπτικής λήψης. 

8. Επιβάλλεται η υπογειοποίηση όλων των καλωδιώσε¬ 
ων της ηλεκτρικής ενέργειας, των τηλεπικοινωνιών και 
της κεντρικής κεραίας τηλεοπτικής λήψης. 

9. Πριν από κάθε εκσκαφική εργασία απαιτείται η 
έγκαιρη και έγγραφη ειδοποίηση των αρμοδίων υπηρε¬ 
σιών του Υπουργείου Πολιτισμού και Αθλητισμού, ώστε 
όλες οι εργασίες να εκτελούνται υπό την εποπτεία του 
αρχαιοφύλακα της περιοχής. 

Δ. Επιβάλλεται η τήρηση των όρων και προϋποθέσεων 
που προβλέπονται: 

α. Στην 171555/18-3-2014 απόφαση του Υπουργού 
ΠΕΚΑ περί έγκρισης των περιβαλλοντικών όρων (ΑΕΠΟ) 
του έργου. 

β. Στο αριθμ. 51446/14-2-1997 έγγραφο της Διεύ¬ 
θυνσης Οικοδομικών και Κτιριοδομικών Κανονισμών - 
Τμήμα Γ'του ΥΠΕΧΩΔΕ, με το οποίο εγκρίθηκε η μελέτη 
γεωλογικής καταλληλότητας της περιοχής. 

Άρθρο 7 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος και Ενέργειας αναθέ¬ 
τουμε τη δημοσίευση και εκτέλεση του παρόντος δια¬ 
τάγματος. 

Αθήνα, 7 Φεβρουάριου 2019 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο Υπουργός Περιβάλλοντος και Ενέργειας 

ΓΕΩΡΓΙΟΣ ΣΤΑΘΑΚΗΣ 




Ε ΙΝΙ]_ΤΥΠΟΓΡ_Ε!0 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε _ _ _ . 
σμίκρυνση κατά ποσοστό όΌ /Ο 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςιΐ'). Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.θ 1 . 91 · 

ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 

Πληροφορίες σχετικά με την λειτουργία 
του ιστότοπου: ΗθΙράθ$Ι<.θΙ@θ1.9*' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

1/νθ1}ΐη3$ΐ61'.θ1@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί,τΓΓίτ Γ ι : ■ ,' ,'ώι τη σπη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 


























